Turku Rogaining Sprint 2011
30.5.2011
Kilpailuohje

1.	YLEISTÄ 
2.	PÄÄTOIMIHENKILÖT 
3.	KILPAILUN YLEISAIKATAULU 
4.	KILPAILUKESKUS JA KILPAILUTOIMISTO
5.	PYSÄKÖINTI 
6.	KIELLETYT ALUEET 
7.	ENSIAPU 
8.	KILPAILUNUMEROT 
9.	KILPAILUMAASTO 
10.	VAROMÄÄRÄYKSET JA VAKUUTUKSET 
11.	KILPAILUKARTAT JA RATAMERKINNÄT 
12.	RASTIMÄÄRITTEET 
13.	RASTIEN PISTEYTYS JA KILPAILUN PISTELASKU 
14.	JUOMARASTI 
15.	EMIT-LEIMAUS 
16.	LÄHTÖ 
17. 	KUUMA RYHMÄ
18.	MAALI 
18.	PESEYTYMIS- JA WC-TILAT 
20.	TULOKSET 
21.	PALKINNOT 
22.	KILPAILIJOIDEN VALOKUVAUS 
23.	LÖYTÖTAVARAT 

Mitä tässä ohjeessa puhutaan joukkueesta, koskee myös henkilökohtaisten sarjojen yksittäisiä kilpailijoita. 

1. YLEISTÄ 

Kilpailuun on ilmoittautunut 182 kilpailijaa. Henkilökohtaisissa sarjoissa kilpailee 72 kilpailijaa, parisarjoissa 47 paria ja joukkuesarjoissa 5 joukkuetta. 

2. PÄÄTOIMIHENKILÖT 

Kilpailunjohtaja ja ratamestari
 
Juha Nappu		Ilpoisten Vuorenkävijät 	gsm 040-500 5522 	rogaining@ivk.fi 

L-SP:n edustaja tuomarineuvostossa 

Sari Lähdeniemi	L-SP:n kilpailujaosto 	gsm 040-8322 023 	shlahd@utu.fi 

Kilpailijoiden edustaja tuomarineuvostossa

Aki Tapper 		Luontoinfo

Tuomarineuvoston muodostavat kilpailun johtaja (pj), L-SP:n edustaja ja kilpailijoiden edustaja. 

3. KILPAILUN YLEISAIKATAULU 

Maanantai 30.5.2011 

17.00 Kilpailutoimisto aukeaa 
17.00 Peseytymis-/pukeutumis-/WC-tilat kilpailijoiden käytössä
17.15 Emit-korttien nollaus alkaa lähtöpaikalla
17.45 Karttojen jako ja reittisuunnittelu alkaa 
18.00 Lähtölaukaus
18.00 Juomarasti aukeaa 
18.00 EA-piste aukeaa
18.30 Maali aukeaa 
18.30 Kilpailukeskuksessa sijaitseva juomapiste aukeaa
20.00 Kilpailuaika päättyy
20.00 Juomarasti suljetaan 
20.15 Arvontapalkintojen arvonta kilpailutoimistossa 
20.30 Maali suljetaan 
21.00 Peseytymis-/pukeutumistilat suljetaan 
21.30 Kilpailukeskus suljetaan 

4. KILPAILUKESKUS JA KILPAILUTOIMISTO

Kilpailukeskuksena toimii Runosmäen koulu, Piiparinpolku 19, 20320 Turku.  Kilpailukeskukseen pääsee Turun kauppatorilta paikallisliikenteen bussilla nro 18.  Ajo-ohjeet ja sijaintikartta kilpailun www-sivujen ”Sijainti” -sivulla. 

Kilpailutoimisto ja EA-piste sijaitsevat kilpailukeskuksessa. 

Kilpailutoimiston puhelinnumero on 044-575 9223. Numero on käytössä vain kilpailupäivänä klo 15.00-22.00, muina aikoina yhteydenotot suoraan kilpailunjohtajaan. 

Kilpailutoimistossa on arvotavarasäilytys. Arvotavarat luovutetaan takaisin kilpailijoille kilpailunumeroa vastaan.

Kilpailukeskus sijaitsee yhden Turun suurimmista lähiöistä, Runosmäen sykkivässä sydämessä, jonka johdosta kilpailukeskusalueella liikkuu myös paljon muita kuin kilpailijoita. Varustekassit tulee jättää kilpailun ajaksi joko omaan autoon tai pukeutumis-/peseytymistiloihin. Varustekasseja ei tule jättää kilpailukeskuksen piha-alueelle.

5. PYSÄKÖINTI 

Joukkueiden autojen ja muiden kulkuvälineiden pysäköinti tapahtuu kilpailukeskuksen pihalla liikenteenohjaajien opastuksen mukaisesti.  

6. KIELLETYT ALUEET 

Kielletyt alueet on merkitty kilpailukeskuskarttaan. Kilpailijat saavat liikkua kielletyllä alueella ainoastaan kilpailusuorituksen aikana. Huoltajien liikkuminen kielletyllä alueella on kielletty. 

7. ENSIAPU 

EA-pisteessä on saatavilla perus-ensiaputarvikkeita (nyrjähdykset, hiertymät,  naarmut). Vakavammin loukkaantuneet kuljetetaan tarvittaessa jatkohoitoon Turun kaupungin ensiapupäivystykseen. 

8. KILPAILUNUMEROT 

Kaikki sarjat käyttävät kilpailunumeroita. Pari- ja joukkesarjoissa kaikilla joukkueen jäsenillä on oma kilpailunumero. Kilpailunumeroa kannetaan näkyvillä koko kilpailun ajan siten, että se näkyy esteettä eteenpäin. Kilpailunumerot ja niiden kiinnittämiseen varatut hakaneulat ovat kilpailijoiden itse noudettavissa kilpailutoimiston vieressä olevasta telineestä. 

Kilpailunumeroita ja hakaneuloja ei tarvitse palauttaa kilpailun jälkeen. 

9. KILPAILUMAASTO 

Maasto on runsaasti polkuja sisältävää, maastopohjaltaan pääosin helppokulkuista kaupunkimaista lähiömetsää kohtuullisin korkeuseroin. Radoilla on runsaasti myös puhtaita katu-/korttelisuunnistusosuuksia.  Suurin osa rastipisteistä sijaitsee kuitenkin metsän puolella. 

10. VAROMÄÄRÄYKSET JA VAKUUTUKSET 

Kilpailu käydään kaupunkiympäristössä. Kilpailureitti sisältää, reitinvalinnoista riippuen, runsaasti katujen ylityksiä. Katujen ylityksissä ei ole opastuksia järjestäjien toimesta, joten ylityksissä on noudatettava erityistä varovaisuutta. Kilpailijoiden on noudatettava liikennesääntöjä. Kilpailijoita muistutetaan, että kadut/ajoradat on tehty ajoneuvoja, ei suunnistajia varten. 

Kilpailijat osallistuvat kilpailuun omalla vastuullaan. Kilpailun järjestäjä ei vakuuta kilpailijoita eikä vastaa kilpailijoille aiheutuneista tapaturmista eikä kilpailijoiden aiheuttamista vahingoista. Kilpailijoilla tulee olla voimassa oleva tapaturmavakuutus. Jäsenmaksunsa maksaneilla partiolaisilla on partiovakuutus voimassa. 

11. KILPAILUKARTAT JA RATAMERKINNÄT 

Suunnistuskartta 1:10 000, käyräväli 5m, vuosilta 2008/2010 sekä peruskartta 1:20 000, käyräväli 5 m, vuodelta 2011. Kummankin kartan koko A4.  Suunnistuskartta koostuu kahdesta erillisestä alueesta. Kartat ovat samassa muovikotelossa vastakkain käännettynä siten, että suunnistuskartta näkyy kotelon toiselta ja peruskartta toiselta puolelta. Muovikotelo on toiselta lyhyeltä sivulta avoin, eli kartat saa halutessaan ulos kotelosta. 

Rastit on piirretty karttaan violetilla värillä. Rastit on merkitty ympyröin ja niiden vieressä olevin rastikoodinumeroin. Rastit saa hakea haluamassaan järjestyksessä. 

Kielletyt alueet on merkitty suunnistuskarttaan punaisella viivoituksella. Pistepellot ovat automaattisesti kiellettyjä alueita.

Parisarjassa kumpikin kilpailija saa oman, keskenään samanlaisen karttaparin. Joukkuesarjoissa joukkue saa kaksi keskenään samanlaista karttaparia. 

Ne rastit, jotka sijaitsevat suunnistuskartan rajaamalla alueella, on piirretty ainoastaan suunnistuskarttaan. Muut rastit on piirretty peruskarttaan. 

Lähtö on merkitty suunnistuskarttaan kolmiolla ja maali kaksoisympyrällä. Lähtö on merkitty kolmiolla myös peruskarttaan.

12. RASTIMÄÄRITTEET 

Kuvalliset rastimääritteet on painettu suunnistuskarttaan. Suunnistuskarttaan on painettu myös kaikkien peruskartassa olevien rastien määritteet. 

13. RASTIEN PISTEYTYS JA KILPAILUN PISTELASKU 

Rastit on pisteytetty eri arvoisesti. Kustakin rastista saa pisteitä välillä 1 - 10 p. Rastikoodin viimeinen numero kertoo rastin pistemäärän. Jos rastikoodin viimeinen numero on nolla, rastista saa täydet 10 pistettä. Esimerkkejä: Rastikoodi 65 -> 5 pistettä. Rastikoodi 80 -> 10 pistettä. Rastikoodi 152 -> 2 pistettä. 

Eniten pisteitä määräajassa kerännyt on kilpailun (sarjan) voittaja. Tasapisteiden sattuessa järjestyksen määrää suoritusaika. 

Myöhässä maaliin tulevien joukkueiden kokonaispisteistä vähennetään 2 pistettä kutakin alkavaa myöhästymisminuuttia kohden. 

14. JUOMARASTI 

Juomarastina toimii rasti nro 170. Kilpailijat voivat vapaasti kisan kuluessa käydä täydentämässä nestehukkaansa juomarastilla. Juomarastilla on tarjolla Gatorade-urheilujuomaa, sekamehua ja vettä. Myös omien juomapussien/-säiliöiden täydennys juomarastilla on sallittua. Muistakaa leimata myös juomarastilla!

Kilpailukeskuksessa sijaitsevassa juomapisteessä voi käydä myös kilpailun aikana (aukeaa klo 18.30). Kilpailukeskuksen juomapiste ei ole kilpailurasti.

15. EMIT-LEIMAUS 

Kilpailussa käytetään sähköistä Emit-leimausjärjestelmää. Niille, jotka eivät ole ilmoittautumisen yhteydessä ilmoittaneet omaavansa Emit-korttia, on varattu lainakortti. Laina-emitkortit ovat kuitattavissa henkilökohtaisesti kilpailutoimistosta sen aukioloaikoina. 

Joukkue on itse vastuussa siitä, että joukkueella on toimintakuntoinen, lähtöluettelossa mainitun numeron mukainen Emit-kortti. Virheellinen numero on muutettava kilpailutoimistossa ennen kilpailun alkua. Emit-numeroa ei tarkisteta järjestäjien toimesta lähdössä. Emit-kortin toimivuuden voi testata kilpailukeskuksen pihalla olevalla mallirastilla. Vilkkuva merkkivalo leimattaessa osoittaa kortin olevan kunnossa. 

Lainakorttia käyttävillä on lähtöluettelossa Emit-numeron jälkeen ”L” -kirjain. 

Emit-tarkastusliuska kiinnitetään Emit-kortti tekstipuoli näkyviin. Tarkastusliuskan kääntöpuolelle kirjoitetaan joukkueen kilpailunumero. Tarkastusliuskat ovat joukkueiden itse noudettavissa kilpailukeskuksesta kilpailunumerotelineen vierestä. 

Rasteilla käynti kontrolloidaan asettamalla Emit-kortti rasteilla olevaan oranssiin leimasimeen. 

Joukkueiden ei kannata leimata uudestaan rastilla, jolla ovat jo kertaalleen käyneet. Pahimmassa tapauksessa seurauksena voi olla Emit-kortin täyttyminen ja loppuleimojen kirjaamatta jääminen. Tuloslaskenta sinänsä selviää tuplaleimoista, mutta Emit-kortin täyttymistä ei tuloslaskentakaan enää voi pelastaa. 

Maaliintulon jälkeen Emit-kortit käydään purkamassa tulostoimistossa. Lainatut Emit-kortit on palautettava maaliintulon ja leimantarkistuksen jälkeen kilpailutoimistoon, kuitenkin viimeistään kilpailupäivänä klo 21.00. Palauttamattomasta kortista peritään 60 €. 

16. LÄHTÖ 

Lähtö sijaitsee kilpailukeskuksessa. Kilpailunumerot ja Emit-tarkastusliuskat tulee noutaa kilpailutoimistossa olevasta telineestä ennen lähtöön siirtymistä. 

Lähdön toiminta: 

Saapuessaan lähtöpaikalle joukkueet nollaavat oman Emit-korttinsa. Joukkueet ryhmittäytyvät varsinaisen, erikseen rajatun lähtöalueen ympärille klo 17.45 mennessä. Klo 17.45 joukkueet päästetään varsinaiselle lähtöalueelle, josta joukkue ottaa itselleen kilpailukartat. Varsinaiselle lähtöalueelle päästetään ainoastaan kilpailunumerolla varustettuja joukkueita. Kaikkien sarjojen kartat ovat samanlaisia, eli joukkue voi ottaa minkä tahansa vapaan kartan/kartat. 

Joukkueella on 15 minuuttia aikaa suunnitella oma reittinsä. 15 minuutin suunnitteluajan kuluessa joukkue ei saa poistua varsinaiselta, rajatulta lähtöalueelta. Pakottavan tarpeen vaatiessa (esim. WC-hätä,) joukkueen yksi jäsen kerrallaan saa järjestäjältä siihen luvan saatuaan poistua lähtöalueelta, mutta poissaolon ajaksi joukkueen on luovutettava kilpailukorttinsa ja kaikki kilpailukarttansa järjestäjille. 

Lähtölaukaus tapahtuu klo 18.00, jonka jälkeen joukkueet ovat vapaita poistumaan maastoon. 

Mikäli joukkue myöhästyy lähdöstä, joukkue saa lähteä maastoon, mutta myöhästynyttä aikaa ei hyvitetä loppuajassa. Lähtö puretaan ja Emit-nollauspiste siirretään välittömästi lähdön tapahduttua kilpailutoimistoon. Jos joukkueen myöhästyminen on muutamaa minuuttia suurempi, tapahtuu joukkueen Emit-kortin nollaus ja lähtö kilpailutoimistosta. 

17. KUUMA RYHMÄ

Kilpailussa on viime vuotiseen tapaan käytössä ns. kuuma ryhmä. 

Kuumaan ryhmään on valittu yhteensä 15 kilpailijaa/joukkuetta, joista 10 viime vuoden kisassa saavutetun pistemäärän perusteella sekä 5 muilla erikseen mainituilla perusteilla. 

Mahdollisesti myöhemmin kilpailuun vielä jälki-ilmoittautuvia henkilöitä ei enää sijoiteta kuumaan ryhmään. 

Kuuman ryhmän kilpailijat voivat valita lähtöpaikkansa vapaasti varsinaisen lähtöalueen ulkokehälle erikseen sinisellä köydellä rajatulta 3 metrin levyiseltä vyöhykkeeltä. 

Kuuma ryhmä:

Nro 	Nimi					Seura		Valintaperuste

1. 	Salo Markus (ulkop.) 			PunKu		Viime vuoden pistemäärä
2. 	Paukkunen Petri	 		MS Parma	Viime vuoden pistemäärä
3. 	Karhunen Antti				TuMe		Viime vuoden pistemäärä
4. 	Ilmarinen Markus		 	Delta		Viime vuoden pistemäärä
5. 	Kääriäinen Sami		 	TuMe	 	Viime vuoden pistemäärä
6. 	Knuuti Antti				TuMe		Viime vuoden pistemäärä
7. 	Orell Marko				TuMe		Viime vuoden pistemäärä
8. 	Mänty Markku				TuMe		Viime vuoden pistemäärä
9. 	Lehto Tero				MS Parma	Viime vuoden pistemäärä
10.	Lehtonen Jukka			NaSi		Vuoden 2009 pistemäärä
11.	Knuuti Mikko				TuMe		Järjestäjien villi kortti		
12. 	Suntila Juha				TuMe		Järjestäjien villi kortti
201.   	Mäkinen Vesa/Ranki Arto		AngA		SSL Ranki 17.5.2011, H21: 77./174.			202.	Jaarinen Timo/Mäkinen Mika		Pelastuspartio	Viime vuoden pistemäärä
203.	Kangasasho Essi/Laaksonen Sanna	OL-UT		D-sarjojen kiintiöpaikka, viime vuoden pistemäärä  	18. MAALI 

Maaliin ei ole viitoitusta. Kilpailuaika katkeaa maalissa suoritettavaan maalileimaukseen. Maalileimauksen suorittavan joukkueen jäsenen tulee saapua maaliin oman joukkueensa viimeisenä. Puuttuva maalileima johtaa joukkueen hylkäämiseen. Joukkue saa pitää karttansa maaliintulon jälkeen. 

Maaliintulon jälkeen joukkue käy purkamassa Emit-korttinsa tulostoimiston Emit-purkupisteessä, johon on viitoitus /opastus maalista. Emit-purun yhteydessä joukkue saa toimitsijalta rastikohtaisen piste-erittelytulosteen. Mikäli leimauksissa on epäselvyyksiä, joukkue ohjataan jatkoselvitykseen. 

Koska suurin osa joukkueista saapuu maaliin hyvin lyhyen ajan sisällä, Emit-purussa kannattaa varautua jonotukseen. 

Keskeyttänyt joukkue juoksee normaalisti maaliin ja ilmoittaa keskeytyksestä Emit-kortin purkupisteessä. 

Kilpailun maalissa kaikille osallistujille jaettavat suklaapatukat ovat värivirheellisiä. Tuotteen pinnalla esiintyvä epänormaali harmaa väri on tuotteen omasta raaka-aineesta johtuvaa eikä valmistajan ilmoituksen mukaan vaikuta tuotteen makuun. Tuotteiden ”parasta ennen” -päiväys on 4.5.2011.

Maalissa on Emit-purkupisteen jälkeen mehutarjoilu, jossa on tarjolla Gatorade-urheilujuomaa, sekamehua ja vettä. 

19. PESEYTYMIS- JA WC-TILAT 

Kilpailijoille on varattu peseytymismahdollisuus (suihku) kilpailun jälkeen Nunnavuoren palloiluhallissa. Pukeutumistilojen yhteydessä on myös WC. Palloiluhallin peseytymis-/pukeutumistilat ja WC:t ovat kilpailijoiden käytössä koko kilpailun ajan.  Autottomat kilpailijat voivat jättää varustekassinsa kisan ajaksi pukeutumistiloihin, jotka lukitaan kilpailun lähdön jälkeen ja avataan uudestaan kilpailijoiden saavuttua maaliin. Arvotavarat tulee jättää kilpailutoimiston valvottuun arvotavarasäilytykseen, ei pukeutumistiloihin.

20. TULOKSET 

Alustavat tulokset pyritään julkaisemaan tulostaululla sen jälkeen, kun Emit-lukujono on purettu. Lopulliset tulokset ovat nähtävillä niiden valmistuttua kilpailun www-sivuilla osoitteessa http://www.ivk.fi/rogaining/ 

21. PALKINNOT 

Kilpailussa ei jaeta sarjakohtaisia palkintoja. Kaikkien henkilökohtaiseen ja parisarjoihin osallistuneiden kilpailijoiden kesken arvotaan seuraavat palkinnot: 

	Garmin Forerunner 110					1 kpl
	Muskelimimmit & Masat –kuntosali, VIP-kortti (Turku) 		2 kpl
	Flow Park -seikkailupuiston pääsylippu (Turku)  			2 x 2 kpl				
	
Joukkuesarjoihin osallistuneiden joukkueiden kesken arvotaan yllätyspalkinto. 

Arvontapalkinnot arvotaan kilpailutoimistossa klo 20.15. 

Jakamatta jääneitä palkintoja voi kilpailun jälkeen kysellä kilpailun johtajalta, Juha Nappu, gsm 040-500 5522 rogaining@ivk.fi 

22. KILPAILIJOIDEN VALOKUVAUS 

Kilpailijoita tullaan valokuvaamaan järjestäjien toimesta kilpailun aikana ja valokuvia tullaan julkaisemaan kilpailun www-sivuilla siten, että henkilöt ovat kuvista tunnistettavissa. Kuvien yhteydessä saatetaan julkaista myös kilpailijan nimi ja kilpailijan edustama seura. Kuvia luovutetaan myös lehdistön käyttöön. Mikäli kilpailija ei halua, että hänen kuviaan julkaistaan, tulee asiasta ilmoittaa etukäteen sähköpostitse osoitteeseen rogaining@ivk.fi tai kilpailupäivänä kilpailutoimistoon klo 17.15 mennessä. 

22. LÖYTÖTAVARAT 

Löytötavaroita voi kilpailun aikana tiedustella kilpailutoimistosta ja kilpailun jälkeen kilpailun johtajalta, Juha Nappu, gsm 040-500 5522 rogaining@ivk.fi